Schwäbisch Hall

'S e baile Gearmailteach ann an stàit Bhaden-Württemberg a th' ann an Schwäbisch Hall (IPA: ˌʃvɛːbɪʃ ˈhal; neo dìreach Hall, an t-ainm oifigeil bho 1802 gu 1935). Tha am baile suidhichte ann an gleann Aibhinn Kocher, 37 km gu ear air Heilbronn agus aon 60 km gu ear-thuath air Stuttgart, prìomh-bhaile na stàite.

A dh'aindeoin na h-ainm air a' bhaile, tha Schwäbisch Hall na phàirt dhe sgìre Heilbronn-Fhrancòinia, a' phàirt as fhaide ear-thuath dhe Bhaden-Württemberg aig a tha Francòinis an Ear, agus i nas càirdiche dhan Bhaidheirn Fhrancòinis na dha sgìrean Bhaden, Württemberg, na h-Eilbheise, Swabia a' Bhaidheirn, Vorarlberg, Alsas agus Liechtenstein, far am bruidhnear Gearmailtis Alemannach.

'B e Baile Saor is Ìmpireil ann an Ìmpireachd Naomh na Ròimhe a bh' ann an Schwäbisch Hall airson aon leth-mhìle bliadhna gus  an do ghlac Württemberg ann an 1802 e às dèidh Cogaidhean Napoleon.

Freumh-ainm
Tha deasbad fhathast ann mu dheidhinn màthair ainm a' bhaile. Bidh e ga ainmeachadh Schwäbisch ("Swabianach") air sgàth Lìge Swabianaiche, caidreachas an airm eadar iomad bhailtean is stàitean ìmpireil ann an ceann a deas na Gearmailte."The Empire under Maximilian I" (sa Bheurla) le Robert G D Laffan,  ann an The New Cambridge Modern History, vol I, Cambridge University Press: Cambridge. 1975: 198, Canar gun do thàinig "Hall" à facal Gearmailteach an Iar a' ciallachadh "rud a theasachadh airson a thiomarachadh". 'S fheudar gu bheil am facal seo a' toirt tarraing air an taigh-salainn anns a' bhaile far an cruinnichteadh is goilteadh uisge bhon Aibhinn Kocher airson salainn a dhèanamh."Hall und das Salz" (sa Ghearmailtis) le Kuno Ulshöfer, Herta Beutter (dsn.), ann am Beiträge zur hällischen Stadt- und Salinengeschichte, Thorbecke Verlag der Schwabenverlag AG: Sigmaringen. 1982: 8.Schwäbisch Hall (sa Ghearmailtis] ann an castleroad.de. Air inntrigeadh 26-03-2011.

Eachdraidh
Bha na Ceiltich air a bhith a' dèanamh salann dhe shùil-uisge saillte faisg air Aibhinn Kocher o chionn còigeamh linne RLC.

Fhuair am baile cliù poileataigeach agus eaconomach rè nam Meadhan-aoisean Anmoch agus na Nua-linn Thràith a chionn 's gun do thaobhaich air shùil-uisge saillte. Cha b' e ach Hall a bha a' buileachadh salann anns an sgìre, leis gum b' ann ann an Lorraine neo anns na h-Ailpeannan a bha na builichearan mòra as dlùithe suidhichte.

Bha Schwäbisch Hall na Bhaile Saor is Ìmpireil gus an do thug deireadh Cogaidhean Napoleon Cùmhant Lunéville gu teachd ann an 1801, a cheadaich Diùc Württemberg am baile a ghlacadh.

Linn Nàsach agus fo-ghlacadh nan SAA às dèidh an Dàrna Chogaidh Mhòir

Chaidh Hall ath-ainmeachadh air ais gu Schwäbisch Hall ann an 1934 airson air chor is nach tèidear iomrall le bailtean eile air a bheil an t-ainm Hall, mar eisimpleir Hall in Tirol, an Ostair.

Rè Kristallnacht an 9mh dhen t-Samhain 1938, loisg Nàsaich an àite an t-sionagog ann an Steinbach, a thuilleadh air na taighean agus na bùithtean shaoranaich Iùdhach air feadh a' bhaile. Chaidh campa-dùbhlachaidh a thogail faisg air stèisean-thrèanaichean Hall-Hessental.

Chaidh aon 40 saoranaich Iùdhaich am mortadh ann an campaichean-dìtheachaidh Nàsach anns an Roinn-Eòrpa an Ear.

Ghlac trùpan Arm nan Stàitean Aonaichte am baile ann an 1945 agus bha aonadan-iteanalachd Aimeirigeanach ann gus an do thill Schwäbisch Hall do smachd na Gearmailte ann an 1993.

Bailtean co-cheangailte
Tha Schwäbisch Hall co-cheangailte ri:Schwäbisch Hall und seine Partnerstädte (sa Ghearmailtis] ann an schwaebischhall.de. Air inntrigeadh 23-03-2011.
 25px Épinal, an Fhraing (1964)
 25px Loughborough, Sasainn (1966)
 25px Lappeenranta, Suòmaidh (1985)
 25px Neustrelitz, a' Ghearmailt (1988)
 25px Zamość, a' Phòlainn (1989)
 25px Balıkesir, an Tuirc (2006)
 25px Rasht, Ioràn (2016)

 Iomraidhean